
	讛讗 讗诪专 专讘 诪砖专砖讬讗 诪讝讜讝讛 讞讜讘转 讛讚专 讛讬讗. 驻讬专讜砖 讜讗''讻 讗讬谉 诇讙讝讜专 讘讛讜 砖讻讬专讜转 讗讟讜 诪讻讬专讛 讚诪讻讬专讛 诇讗 诪驻拽注 诇讛 诪诪讝讜讝讛 讗讘诇 讘砖讚讜转 讘诪讻讬专讛 诪驻拽注 诇讛讜 诪诪注砖专 讜讬砖 诪驻专砖讬诐 讚讗转讬讗 讗驻讬' 诇诪''讚 讗讬谉 拽谞讬谉 诇注讜讘讚 讻讜讻讘讬诐 讘讗''讬 诇讛驻拽讬注 诪讬讚 诪注砖专 讘住讜祝 讛砖讜诇讞 (讙讬讟讬谉 讚祝 诪讝. 讜砖诐 讚''讛 讗诪专) 讚诪''诪 讞砖讜讘讛 讛驻拽注讛 诪讛 砖讛讬讗 注转讛 讘讬讚 注讜讘讚 讻讜讻讘讬诐 讜讛讜讗 讝讜专注讛 砖讗讬谞讜 诪驻专讬砖 诪诪谞讛 诪注砖专 谞诪爪讗 砖讗讬谉 诪拽讬讬诪讬谉 讘讝讛 讛砖讚讛 诪爪讜讛 讛转诇讜讬讛 讘讛 讗讘诇 讘讬转 讗讬谉 讻讗谉 讛驻拽注讛 诪驻谞讬 砖讗讬谉 讛讘讬转 注爪诪讜 讞讬讬讘 讻讬讜谉 砖讗讬谉 讬砖专讗诇 讚专 讘转讜讻讜 讜诇讗 谞讛讬专讗 讚讗''讻 诪讗讬 拽讗诪专 讘住诪讜讱 诇专讘讬 讬讜住讬 砖讚讛 讚讗讬转 讘讬讛 转专转讬 讙讝专讜 专讘谞谉 砖讻讬专讜转 讗讟讜 诪讻讬专讛 讛诇讗 讘砖讻讬专讜转 讙讜驻讗. 讗讬讻讗 转专转讬 讚讘砖讻讬专讜转 讙讜驻讬讛 讗讬讻讗 讛驻拽注讛 诪诪注砖专 砖诇讗 讬注砖专 讛注讜讘讚 讻讜讻讘讬诐 诪讗讜转讛 转讘讜讗讛 讜注讜讚 拽砖讬讗 讚诇砖讜谉 讛驻拽注讛 诪砖诪注 砖诪驻拽讬注 讛讞讬讜讘 诇讙诪专讬 诪谉 讛拽专拽注 讜讻讗谉 讗讬谉 讛驻拽注讛 讙诪讜专讛 讻讬讜谉 讚讗讬谉 拽谞讬谉 砖讛专讬 讙诐 注转讛 砖讛讜讗 讘讬讚 讛注讜讘讚 讻讜讻讘讬诐 讗诐 讬讝专注 讘讛 讬砖专讗诇 转转讞讬讬讘 诇注砖专 诇讻讱 谞专讗讛 诇驻专砖 讚讗转讬讗. 讻诪''讚 讬砖 拽谞讬谉 讜讻砖诪讜讻专讛 诇注讜讘讚 讻讜讻讘讬诐 讛讜讗 诪驻拽讬注讛 诪诪砖 诪诪注砖专 砖讗驻讬诇讜 讬讝专注 讬砖专讗诇 诇讗 讬转讞讬讬讘 讘诪注砖专 讗讘诇 讘讬转 讜讚讗讬 讗讬谞讜 诪驻拽讬注 诪谉 讛诪讝讜讝讛 讚讗驻讬' 诇讗 讬诪讻专谞讜 诇注讜讘讚 讻讜讻讘讬诐 讗诇讗 砖诇讗 讬讚讜专 讘讜 讬砖专讗诇 讗讬谉 讻讗谉 讞讬讜讘 诪讝讜讝讛 诪谉 讛转讜专讛 讜讗驻讬诇讜 讗诐 砖讻专讛 讬砖专讗诇 讗讞专 讜讚专 讘转讜讻讛 讚讛讻讬 拽讬讬诪讗 诇谉 讚讛讗 讗诪专讬谞谉 驻专拽 讛转讻诇转 (诪谞讞讜转 讚祝 诪讚. 讜砖诐 讚''讛 讟诇讬转) 讛砖讜讻专 讘讬转 讘讞讜''诇 讻诇 诇' 讬讜诐 驻讟讜专讛 诪谉 讛诪讝讜讝讛 诪讻讗谉 讜讗讬诇讱 讞讬讬讘转 讘讗''讬 讞讬讬讘转 诪讬讚 诪讻诇 诪拽讜诐 讗讬谉 讞讬讜讘 讝讛 诪谉 讛转讜专讛 讚诪讚讗讜专讬讬转讗 驻讟讜专讛 诇注讜诇诐 讻讚讻转讬讘 讘讬转讱 讜诇讗 砖诇 讗讞专讬诐 讜讗祝 注诇 讙讘 讚讚专砖讬谞谉 讘讬转讱 讘讬讗转讱 诇讛谞讬讞讛 讘讬诪讬谉 讚专讱 讘讬讗讛 诪''诪 转专讬 讘讬转讱 讻转讬讘讬 讗讘诇 专讘谞谉 讛讜讗 讚讞讬讬讘讜讛讜 诇讗讞专 诇' 讬讜诐 诪驻谞讬 砖讛讬讗 谞专讗讬转 讻砖诇讜 诪讬讚讬 讚讛讜讛 讗讟诇讬转 砖讗讜诇讛 讚讻诇 诇' 讬讜诐 驻讟讜专讛 诪谉 讛爪讬爪讬转 讜讛''讛 诇注讜诇诐 诪谉 讛转讜专讛 诪砖讜诐 讚讻转讬讘 讻住讜转讱 讜诇讗 砖诇 讗讞专讬诐 讜专讘谞谉 讛讜讗 讚讙讝专讜 诇讗讞专 诇' 讬讜诐 诪驻谞讬 砖谞专讗讬转 讻砖诇讜: 拽住讘专 讻讬讘讜砖 讬讞讬讚 砖诪讬讛 讻讬讘讜砖. 讛拽砖讛 讛专''专 讗诇讞谞谉 讚讘驻''拽 讚讙讬讟讬谉 (讚祝 讞. 讜砖诐) 讛讬讻讗 讚拽转谞讬 讘讙' 讚专讻讬诐 砖讜讜转讛 住讜专讬讗 诇讗专抓 讬砖专讗诇 讜讘砖诇砖讛 讚讘专讬诐 诇讞讜''诇 讗诪讗讬 诇讗 讞砖讬讘 讛讗 诪讬诇转讗 讚讛讻讗 讚讘诪讻讬专转 讘转讬诐 讜砖讻讬专讜转 砖讚讜转 (砖讜讜转 诇讗''讬 讜讘砖讻讬专讜转 讘转讬诐) 砖讜讜转 诇讞讜爪讛 诇讗专抓 讚讛讗 讗驻讬诇讜 讘讞讚讗 驻诇讬讙 讛转诐 讚拽讗诪专 注驻专讛 讟诪讗 讻讞讜''诇 讜讛专讜爪讛 诇讬讻谞住 诇讛 讘讟讛专讛 讬讻谞住 讻讗''讬 讜讗讜诪专 专''讬 讚转谞讬 讜砖讬讬专 讜讗注''讙 讚谞讞讬转 转谞讗 诇诪谞讬讬谞讗 诪''诪 讗讬讻讗 诇诪讬诪专 转谞讗 讜砖讬讬专 讻讚讗砖讻讞谞讗 讘讛专讘讛 诪拽讜诪讜转: 讻讬讘讜砖 讬讞讬讚. 驻''讛 砖诇讗 讛讬讛 砖诐 讗讜专讬诐 讜转讜诪讬诐 讜砖砖讬诐 专讘讜讗 讜讬讜转专 谞专讗讛 讻诪讜 砖驻讬专砖 讛专''专 讬爪讞拽 诪讛专驻讜讟 讚讻诇 诪讛 砖讻讘砖 讬讞讬讚 讻讙讜谉 讬讗讬专 讘谉 诪谞砖讛 讗讬谞讜 讗''讬 讗讘诇 拽砖讬讗 讚讗讬 诪讗''讬 讛讜讗 讗讬谉 讝讛 拽专讜讬 讻讬讘讜砖 讬讞讬讚 讜讗诐 诪讞讜''诇 讛讜讗 讗驻讬' 讛讬讜 砖诐 砖砖讬诐 专讘讜讗 拽专讜讬 讻讬讘讜砖 讬讞讬讚 诇讻讱 谞专讗讛 讻诇 砖讗讬谉 诇讜 专砖讜转 诇讻讘砖 谞拽专讗 讞讜''诇 讚讻诇 讝诪谉 砖诇讗 讻讘砖 讻诇 讗''讬 诇讗 讛讬讛 诇讜 专砖讜转 诇讻讘讜砖 讞讜爪讛 诇讗专抓 讜讛讻讬 讗讬转讗 讘住驻专讬 驻专砖转 注拽讘 讻砖讻讘砖 讚讜讚 讗专诐 谞讛专讬诐 讜讗专诐 爪讜讘讛 讗诪专 诇讜 讛拽讘''讛 住诪讜讱 诇驻诇讟讬谉 砖诇讱 诇讗 讻讘砖转 讜讗转讛 讛讜诇讱 讜诪讻讘砖 讞讜爪讛 诇讗专抓 砖谞讗诪专 讜讗转 讛讬讘讜住讬 讬讜砖讘 讬专讜砖诇讬诐 讜讙讜'.: 讗诇驻谞讬 讚诇驻谞讬 诇讗 诪驻拽讚讬谞谉. 讛讗讬 住讬诪谞讗 讘注诇诪讗 讛讜讗 讻诇讜诪专 诇讻讜诇讬 讛讗讬 诇讗 讞讬讬砖讬谞谉 讗''谞 讻讬讜谉 讚讗讬住讜专 砖讻讜谞讛 砖诇讗 讬讘讗 讛讬讝拽 诇讬砖专讗诇 拽专讬 诇讬讛 诪讻砖讜诇 诇驻谞讬 注讜专: 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 讜讻讜'. 讬砖 诇驻拽驻拽 注诇 诪讛 讛讬讜 住讜诪讻讬诐 讘谞讬 讗讚诐 诇诪讻讜专 讜诇讛砖讻讬专 讘转讬诐 诇注讜讘讚讬 讻讜讻讘讬诐 讜讗祝 诇讘讬转 讚讬专讛 讜讬砖 专讜爪讬诐 诇讛讘讬讗 专讗讬' 诇讛转讬专 诪讚转谞讬讗 讘转讜住驻转讗 (驻''讘) 讻讗谉 讜讻讗谉 诇讗 讬砖讻讬专 讗讚诐 讘讬转讜 诇注讜讘讚 讻讜讻讘讬诐 诪驻谞讬 砖讬讚讜注 砖诪讻谞讬住 诇转讜讻讛 注讘讜讚转 讻讜讻讘讬诐 讗驻''讛 诪砖讻讬专讬谉 诇讛诐 讗专讜讜转 讜讗讜爪专讜转 讜驻讜谞讚拽讗讜转 讗注''驻 砖讬讚讜注 砖诪讻谞讬住 诇转讜讻讜 注讘讜讚转 讻讜讻讘讬诐 诪砖诪注 讛讟注诐 诪砖讜诐 砖诪讞诇拽 讘讬谉 诪拽讜诐 砖诪讻谞讬住 注讘讜讚转 讻讜讻讘讬诐 讘拽讘讬注讜转 讘讬谉 砖讗讬谞讜 诪讻谞讬住 讜讘讛谞讱 砖讗讜诪专 讗讬谞讜 诪讻谞讬住 注讘讜讚转 讻讜讻讘讬诐 讘拽讘讬注讜转 砖专讬 讜诇驻讬 讝讛 讘注转 砖讛注讜讘讚讬 讻讜讻讘讬诐 砖讘讬谞讬谞讜 讗讬谞诐 诪讻谞讬住讬谉 诇讘转讬讛诐 注讘讜讚转 讻讜讻讘讬诐 讘拽讘讬注讜转 讗诇讗 讻砖讬砖 砖诐 诪转 讗讜 砖谞讜讟讛 诇诪讜转 讜讙诐 讗讜转讛 砖注讛 讗讬谞谉 注讜讘讚讬谉 讗讜转诐 诪讜转专 讗讻谉 诪砖诐 讗讬谉 专讗讬讛 讙诪讜专讛 讻讬 讬砖 诇转诇讜转 讟注诐 讛讬转专 讚讗专讜讜转 讜讗讜爪专讜转 讚砖诪讗 诇讗 讗住专讛 讛转讜专讛 讗诇讗 讘讘讬转 讛注砖讜讬讛 诇讚讬专讛 讚讻转讬讘 诇讗 转讘讬讗 转讜注讘讛 讗诇 讘讬转讱 讜诇砖诐 讗驻讬诇讜 讚专讱 注专讗讬 讗住讜专 讗讘诇 讗讜转诐 讘转讬诐 砖讗讬谞诐 注砖讜讬诐 诇讚讬专讛 诇讗 讗住专讛 转讜专讛 讜诇讛讻讬 砖专讬 讗专讜讜转 讜讗讜爪专讜转 讜专讘讬谞讜 讞讬讬诐 讻讛谉 讛讬讛 诪讘讬讗 专讗讬讛 诇讛转讬专 诪讚讙专住讬谞谉 讘讬专讜砖诇诪讬 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 讛讗 讘诪拽讜诐 砖谞讛讙讜 诇诪讻讜专 诪讜讻专 讗祝 诇讘讬转 讚讬专讛 讜诪砖讻讬专 讗祝 诇讘讬转 讚讬专讛 讜讛讬讛 谞专讗讛 诇讜 讛讟注诐 讚讘讞讜抓 诇讗专抓 诇讗 诪讬拽专讬 讘讬转讱 讗诇讗 讘讗专抓 讜拽砖讜 讘讛 讟讜讘讗 讞讚讗 讻讬 讗讬谉 谞专讗讛 诇专''讬 砖讬讙专注 讬砖专讗诇 讘讞讜抓 诇讗专抓 诪注讜讘讚 讻讜讻讘讬诐 讚讗驻讬诇讜 诇诪''讚 讗讬谉 拽谞讬谉 诇注讜讘讚 讻讜讻讘讬诐 讘讗专抓 讬砖专讗诇 讘讞讜爪讛 诇讗专抓 诪讬讛讗 讬砖 诇讜 拽谞讬谉 讜注讜讚 拽砖讛 诇专讘讬 讬讛讜讚讛 讚讙讘讬 诪讝讜讝讛 讚讻转讬讘 讘讬转讱 讛讻讬 谞诪讬 转讬诪讗 讚诪讬 砖讬砖 诇讜 讘讬转 讘讞讜爪讛





专讘讬谞讜 讞谞谞讗诇

[讙诪'] 讙讝专讬' 砖讻讬专讜转 讗讟讜 诪讻讬专讛 讜讗诪专讬' 诪讗讬 注讬诇讜讬讛 讚砖讚讜转 诪谉 讛讘转讬诐 讗讬诇讬诪讗 诪砖讜诐 讚讗讬转 讘砖讚讜转 转专转讬 讗讬住讜专讬 讞讚讗 讚讬讛讘转 诇讛讜 讞谞讬讬讛 讘拽专拽注 讜讞讚讗 讚拽讗 诪驻拽注转 诇讛讜 诪谉 讛诪注砖专 讘转讬诐 谞诪讬 讛讗 讗讬讻讗 [讞谞讬讬讛] 讘拽专拽注 讜驻拽讬注转 诪讝讜讝讛 讜驻专拽讬' 诪讝讜讝讛 讞讜讘转 讛讚专 讛讜讗.



讘住讜专讬讗 诪砖讻讬专讬谉 讘转讬诐 诇注讜讘讚讬 讻讜讻讘讬诐 讗讘诇 诇讗 砖讚讜转 讗讜拽讬诪谞讗 拽住讘专 讻讬讘讜砖 讬讞讬讚 砖诪讬讛 讻讬讘讜砖 讗注"讙 讚讚讜讚 讛讜讗 讚讻讘砖讬谞讛讜 讗专抓 讬砖专讗诇 讛讬讗 砖讚讜转 讚讗讬转 讘讛讜 [转专讬] 讗讬住讜专讬 讻讚讗诪专谉 讙讝专讬' 砖讻讬专讜转 讗讟讜 诪讻讬专讛 讘转讬诐 讚诇讬转 讘讛讜 讗诇讗 诪砖讜诐 讞谞讬讬讛 讘拽专拽注 讘诇讘讚 诇讗 讙讝专讜 砖讻讬专讜转 讗讟讜 诪讻讬专讛. 讘讞讜爪讛 诇讗专抓 诪讜讻专讬谉 讘转讬诐 讻讜' 专' 讬讜住讬 讗讜诪专 讗祝 讘讗专抓 讬砖专讗诇 诪砖讻讬专讬谉 诇讛诐 讘转讬诐 讜讘住讜专讬' 诪讜讻专讬谉 诇讛诐 讘转讬诐 讜诪砖讻讬专讬谉 砖讚讜转 讜讘讞讜爪讛 诇讗专抓 诪讜讻专讬谉 讗诇讜 讜讗诇讜 诇专' 讬讜住讬 砖讚讜转 讘讗"讬 讚讗讬转 讘讛讜 转专转讬 讙讝讜专 专讘谞谉 砖讻讬专讜转 讗讟讜 诪讻讬专讛 讘转讬诐 诇讗 讙讝专讜 讘讛讜 讘砖讻讬专讜转 讘住讜专讬讗 拽住讘专 专' 讬讜住讬 讻讬讘讜砖 讚讬讞讬讚 诇讗讜 砖诪讬讛 讻讬讘讜砖 讜讗讬谞讜 讗"讬 诪讻讬专转 讘转讬诐 讚诇讬讻讗 讗诇讗 讞讚讗 讜砖讻讬专讜转 砖讚讜转 讗注"讙 讚讗讬讻讗 转专转讬 诇讗 讙讝讜专 专讘谞谉 讜诇讗 讙讝讜专 讗诇讗 诪讻讬专转 砖讚讜转 讘住讜专讬' 讘诇讘讚:



讜讘讞讜"诇 诪讜讻专讬谉 诇讛谉 讗诇讜 讜讗诇讜 讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专' 讬讜住讬 讜讘诇讘讚 砖诇讗 讬注砖诐 砖讻讜谞讛.



转谞讗 讗讬谉 砖讻讜谞讛 驻讞讜转讛 诪讙' 讘谞讬 讗讚诐 讜谞讬讞讜砖 讚诇诪讗 讛讗讬 讚讝讘谞转 诇讬讛 讗讝讬诇 讜诪讝讘讬谉 诇讗讞专讬诐 讜讛讜讜 诇讛讜 砖讻讜谞讛 讜驻专拽讬' 诇驻谞讬 注讜专 诇讗 转转谉 诪讻砖讜诇 诪驻拽讚讬谞谉 诇驻谞讬 讚诇驻谞讬 诇讗 诪驻拽讚讬谞谉:



[驻讬住拽讗] 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 诪驻谞讬 砖诪讻谞讬住 诇转讜讻讛 注讘讜讚转 讻讜讻讘讬诐 讜讻转讬讘 诇讗 转讘讬讗 转讜注讘讛 讗诇 转讜讱 讘讬转讱 诪讻诇诇 讚讗讬讻讗 讚讜讻转讗 讚讗讬谉 诪砖讻讬专讬谉 诇讛诐 讘转讬诐:





专诪讘"谉

讛讗 讚转谞谉 诇讗 诇讘讬转 讚讬专讛 讗诪专讜 诪驻谞讬 砖诪讻谞讬住 诇转讜讻讛 注"讝 砖谞讗诪专 诇讗 转讘讬讗 转讜注讘讛 讗诇 讘讬转讱. 诪砖诪注 讚讛讻讬 驻讬专讜砖讗, 讗祝 讘诪拽讜诐 砖讗诪专讜 诇讛砖讻讬专 讻讙讜谉 住讜专讬讗 诇讗 讛转讬专讜 诇讘讬转 讚讬专讛 诪砖讜诐 诇讗 转讘讬讗 转讜注讘讛 讗诇 讘讬转讱 讚讘讗"讬 讗谞讜 诪爪讜讜讬谉 砖诇讗 诇讛讻谞讬住 注"讝 讘讗专爪谞讜 讜讞讬讬讘讬诐 诇注讜拽专讛 诪砖诐 讘讻诇 诪拽讜诐 砖讛讜讗 讘专砖讜转谞讜 讜讙讝专讬谞谉 住讜专讬讗 讗讟讜 讗"讬 讜讗驻讜诇讜 诇诪"讚 诇讗讜 砖诪讬讛 讻讬讘讜砖 讗讘诇 (讗诪专) 讘讞"诇 诇讗 讜诪讬讛讜 讛专讞拽讛 讚专讘谞谉 讛讬讗 讚拽专讗 讘讛讘讗转 讬砖专讗诇 注爪诪讜 讻转讬讘 讚讗住讜专讛 讘讛谞讗讛. 讜讛讘讬 讗讬转讗 讻驻' 讘转专讗 讚诪讻讜转.
讜讗爪讟专讬讻谞讗 诇讛讗讬 驻讬专讜砖讗 诪砖讜诐 讚讗砖讻讞谉 讘讬专讜砖诇诪讬 讚讗诪专讬 讛讻讬 讛讗 讘诪拽讜诐 砖谞讛讙讜 诇诪讻讜专 诪讜讻专 讛讜讗 诇讜 讗驻讬诇讜 诇讘讬转 讚讬专讛 讜诪砖讻讬专 讛讜讗 诇讜 讗驻讬诇讜 诇讘讬转 讚讬专讛.
讜专"讞 讝"诇 讻转讘 讘驻讬' 讜讞讝讬谞讗 谞诪讬 诪谞讛讙讗 讚注诇诪讗 诇讛砖讻讬专 讜诇讗 专讗讬转讬 诪讬 砖诪讬讞讛 讘讻讱 讜诇讛讱 驻讬专讜砖讗 讛讗 讚讚讬讬拽讬谞谉 诪讬谞讛 诪讻诇诇 讚讗讬讻讗 讚讜讻转讗 讚诇讗 诪讜讙专讬 诪讚拽转谞讬 讗祝 讚讛讜"诇 诇诪转谞讬 (讗祝) 讜讘诪拽讜诐 砖讗诪专讜.
讗诇讗 砖讘转讜住驻转讗 (讘,讙) 诪爪讗转讬 讞讬诇讜祝 讚转谞讬 专' 讬讛讜讚讛 讗讜诪专 讗祝 讘讗"讬 诪砖讻讬专讬谉 讘转讬诐 讘住讜专讬讗 诪讜讻专讬谉 讘转讬诐 讜诪砖讻讬专讬谉 砖讚讜转 讘讞"诇 诪讜讻专讬谉 讗诇讜 讜讗诇讜 讻讗谉 讜讻讗谉 诇讗 讬砖讻讬专 讬砖专讗诇 讗转 讘讬转讜 诇注讻讜"诐 砖讘讬讚讜注 砖诪讻谞讬住 砖诐 注"讝 驻讬' [讛讗 讚诪讻砖讬专讬谉 讘转讬诐] 诪驻谞讬 砖讗讬谞讜 注讜讘讚讛 砖诐 讗讘诇 讘讘讬转 讚讬专转讜 砖诐 讛讜讗 注讜讘讚讛 讜诇驻讬讻讱 讛讜讗 讗住讜专 讜讗驻砖专 诪驻谞讬 砖讗诇讜 (诇砖讻讬专讜转) 讛诐 注讜诪讚讬诐 (讜讗讬讻讗) [讜诇讬讻讗] 诪砖讜诐 [诇讗 转讘讬讗] 诪"诪 诪讚拽转谞讬 讻讗谉 讜讻讗谉 诪砖诪注 讗驻讬诇讜 讘讞"诇 讗讗"讻 讗转讛 讚讜讞拽 讚讗专讬砖讗 拽讗讬 讗讗"讬 讜住讜专讬讗 讜讗诐 讗驻砖专 讘注诇 谞驻砖 爪专讬讱 诇驻专讜砖 诪诇讛砖讻讬专 讗祝 讘转"诇.
讜注讜讚 讘讬专讜砖诇诪讬 [讗,讟] 专' 住讬诪讜谉 讛讬讜 诇讜 讻专诪讬诐 谞讟讜注讬诐 讘讛专 砖讗诇 诇专' 讬讜讞谞谉 讗"诇 讬讘讜专讜 讜讗诇 讬砖讻讬专诐 诇注讻讜"诐 砖讗诇 诇专' 讬讛讜砖注 诪讛讜 诇讛砖讻讬专诐 诇注讻讜"诐 讜砖专讗 诇讬讛 专' 讬讛讜砖注 讘诪拽讜诐 砖讗讬谉 讬砖专讗诇 诪爪讜讬讬诐.





专砖讘"讗

 讞讚讗 讞谞讬讬讛 讘拽专拽注. 讜讗住讜专 诪砖讜诐 诇讗 转讞谞诐 (讚讘专讬诐 讝, 讘), 讜讞讚讗 讚拽讗 诪驻拽注 诇讬讛 诪诪注砖专, 讚拽住讘专 讬砖 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 诪注砖专. 讜讘转讬诐 谞诪讬 诪驻拽注 诇讛讜 诪诪讝讜讝讛, 诪讝讜讝讛 诇讗 讗驻拽注转讗 讚讘转讬 讛讬讗, 讚讞讜讘转 讛讚专 讛讬讗, 讻讚讻转讬讘: 诪讝讜讝讜转 讘讬转讱 (讚讘专讬诐 讜, 讟), 讜讚专砖讬谞谉 (讬讜诪讗 讬讗, 讘) 讚专讱 讘讬讗转讱. 拽砖讬讗 诇讬 砖讚讜转 谞诪讬 讻讬讜谉 讚住讘讬专讗 诇谉 讚讬砖 拽谞讬谉 诇讙讜讬 诇讛驻拽讬注 诪讬讚讬 诪注砖专 诪讛 讗讬讻驻转 诇谉, 讚讛讗 讛讛讬讗 讗专注讗 诇讗 诪讬讞讬讬讘讗 讜讻注谞讬谉 砖讗诪专 讘诪讝讜讝讛. 讬砖 诇讜诪专 讚讛讻讬 拽讗诪专 讘转讬 诇讗 讗讬讻驻转 诇谉 讗讬 诪驻拽注讬谞谉 诇讛讜 诪诪讝讜讝讛, 讚诪讝讜讝讛 讞讜讘转 讛讚专 讛讜讗讬 诇砖讜诪专讜 诪谉 讛诪讝讬拽讬谉, 讜讗诐 讛讙讜讬 讗讬谞讜 诪砖诪专 讜讗讬谞讜 谞讬爪诇 诪讗讬 讗讬讻驻转 诇谉, 讗讘诇 讗驻拽注转讗 讚砖讚讛 讗讬转 讘讛 谞讝拽讗 诇讬砖专讗诇 讚诪诪注讟 讞诇拽 讛诇讜讬, 讜转拽谞转 讞讻诪讬诐 讛讬讗, 讻谉 谞专讗讛 诇讬.



拽住讘专 讻讘讜砖 讬讞讬讚 砖诪讬讛 讻讘讜砖, 讜砖讚讜转 讚讗讬讻讗 转专转讬 讙讝专讬谞谉, 讘转讬诐 讚诇讬讻讗 讗诇讗 讞讚讗 诇讗 讙讝专讬谞谉. 讚讗祝 注诇 讙讘 讚砖诪讬讛 讻讘讜砖 讗讬谉 讚讬谞讛 讻讚讬谉 讗专抓 讬砖专讗诇 诇讙讝讜专 讘讛 讘讻诇 讙讝讬专讜转 讗专抓 讬砖专讗诇. 讻讚讙专住讬谞谉 讘讙讟讬谉 (讞, 讗), 讘砖诇砖讛 讚讘专讬诐 砖讜转讛 住讜专讬讗 诇讗专抓 讬砖专讗诇 讜讘砖诇砖讛 砖讜转讛 诇讞讜爪讛 诇讗专抓, 讜讗诪专 讛转诐, 拽住讘专 讻讘讜砖 讬讞讬讚 讚砖诪讬讛 讻讘讜砖, 讜讗驻讬诇讜 讛讻讬 讗讬谉 讚讬谞讛 讻讚讬谉 讗专抓 讬砖专讗诇. 讜讟注诪讗 诪讗讬, 诪砖讜诐 讚砖诇讗 讻住讚专 注砖讛 讚讜讚, [讛]转讜专讛 讗诪专[讛]: "讜讛讜专讬砖 讛' 讗转 [讻诇] 讛讙讜讬讬诐 [讛讗诇讛] 诪诇驻谞讬讻诐" (讚讘专讬诐 讬讗, 讻讙), 讜讗讞专 讻讱 "讻诇 讛诪拽讜诐 讗砖专 转讚专讱 讻祝 专讙诇讻诐 讘讜 诇讻诐 讬讛讬讛" (砖诐, 讻讚), 讗驻讬诇讜 讞讜爪讛 诇讗专抓, 讜讛讜讗 讛谞讬讞 讗转 砖讻谞讬讜 讜讛诇讱 讜讻讘砖 讗专爪讜转, 讜讛讻讬 讗讬转讗 讘住驻专讬 (砖诐). 诪驻讬专讜砖 讛专讗讘"讚 讝"诇.



讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 讜讻讜'. 讜讻转讘 讛专讗讘"讚 讝"诇: 讗讜诪专 [讗谞讬], 讚讜拽讗 砖讻讬专讜转 讗讘诇 诪讻讬专讛 砖专讬, 讚讻讬 拽讗 诪注讬讬诇 诇讘讬转讬讛 讚谞驻砖讬讛 拽讗 诪注讬讬诇, 讜拽专讗: 讚"诇讗 转讘讬讗" (讚讘专讬诐 讝, 讻讜) 讗住诪讻转讗 讛讬讗 讜诇讗讜 讗讬住讜专讗 讚讗讜专讬讬转讗, 讚诇讗 讗住专讛 转讜专讛 讗诇讗 [讘]讛讻谞住转 讬砖专讗诇 注爪诪讜 讗讘诇 讙专诪讗 讚注诇 讬讚讬 讙讜讬 诇讗. 讜谞专讗讛 诇讬 砖讝讛 诪驻讜专砖 讛讜讗 讘讙诪专讗, 讚诇注讬诇 讘驻专拽讬谉 (注讘讜讚讛 讝专讛 讟讜, 讗) 讘驻诇讜讙转讗 讚砖讻讬专讜转 讗讬 拽谞讬讗 讗讬 诇讗 拽谞讬讗 讗诪专讬谞谉, 转讗 砖诪注 讗祝 讘诪拽讜诐 砖讚讗诪专讜 诇讛砖讻讬专 诇讗 诇讘讬转 讚讬专讛 讗诪专讜 砖诪讻谞讬住 诇转讜讻讛 注讘讜讚讛 讝专讛, 讜讗讬 住诇拽讗 讚注转讱 砖讻讬专讜转 拽谞讬讗 讻讬 拽讗 诪注讬讬诇 诇讘讬转讬讛 拽讗 诪注讬讬诇, 讗诇诪讗 讻诇 讛讬讻讗 讚讗讬转 讘讬讛 拽谞讬讬讛 讙诪讜专讛 诇讗 讗讬讻驻转 诇谉 讚诇讘讬转讬讛 拽讗 诪注讬讬诇. 讜注讜讚 讚讘讛讚讬讗 拽转谞讬 讘诪转谞讬转讬谉 讚诇专讘讬 诪讗讬专 讘讞讜爪讛 诇讗专抓 诪讜讻专讬谉 诇讛讜 讘转讬诐 讜诇专讘讬 讬讜住讬 讗祝 讘住讜专讬讗, 讜讻讬讜谉 讚讛转讬专讜 诇诪讻专, 讙讜讬 讘讘讬转讬讛 诪讗讬 讚讘注讬 注讘讬讚, 讚讘砖诇诪讗 讘砖讻讬专讜转 讻讬讜谉 讚讗转谞讬 讘讛讚讬讛 诇讗讜拽讜诪讬 讘讛讜 讞讬讜转讗 讜诇诪谞讻砖 讘讛讜 驻讬专讬 讘诇讞讜讚, 讗讬 讚讗讬专 讘讛讜 诪爪讬 诪注讻讘 注诇讬讛, 讗讘诇 讘诪讻讬专讛 诪讻讬 诪讝讘谞讛 谞讬讛诇讬讛 诪讬 诪注讻讘 注诇讬讛.
讜诇注谞讬谉 驻住拽 讛诇讻讛, 讛诇讻讛 讻专讘讬 讬讜住讬, 讻讚讗诪专讬谞谉 讗诪专 专讘讬 讬讛讜讚讛 讗诪专 砖诪讜讗诇 讛诇讻讛 讻专讘讬 讬讜住讬, 讜讘讗专抓 讬砖专讗诇 讗讬谉 诪讜讻专讬谉 诇讛诐 讘转讬诐, 讗讘诇 诪砖讻讬专讬谉 诇讗讜爪专讜转 讜驻讜谞讚拽讬讗讜转, 讗讘诇 诇讗 讘讬转 讚讬专讛 诪砖讜诐 诇讗 转讘讬讗 转讜注讘讛 讗诇 讘讬转讱 (讚讘专讬诐 讝, 讻讜), [讻讬] 讘讗专抓 讬砖专讗诇 讗谞讜 诪爪讜讜讬谉 砖诇讗 诇讛讻谞讬住 注讘讜讚讛 讝专讛 讘讗专爪讬谞讜, 讜讞讬讬讘讬诐 讗谞讜 诇注讜拽专讛 诪砖诐 讘讻诇 诪拽讜诐 砖讛讜讗 讘专砖讜转讬谞讜. 讜讘住讜专讬讗 谞诪讬 讗讬谉 诪砖讻讬专讬谉 诇讘讬转 讚讬专讛, 讚讙讝专讬 住讜专讬讗 讗讟讜 讗专抓 讬砖专讗诇 讗祝 注诇 讙讘 讚讻讘讜砖 讬讞讬讚 诇讗 砖诪讬讛 讻讘讜砖, 讜诪砖讜诐 讚诪拽专讘讗 诇讗专抓 讬砖专讗诇. 讗讘诇 诇诪讻讬专讛 讗驻讬诇讜 诇讘讬转 讚讬专讛 讘住讜专讬讗 诪讜转专, 讚讻讬 拽讗 诪注讬讬诇 诇讘讬转讬讛 拽讗 诪注讬讬诇. 讜讘讞讜爪讛 诇讗专抓 诪讜讻专讬谉 诇讛诐 讜诪砖讻讬专讬谉 讜讗驻讬诇讜 诇讘讬转 讚讬专讛, 讚拽专讗 讚诇讗 转讘讬讗, 讛讬讗 讗住诪讻转讗 讚专讘谞谉, 讚讙讜驻讬讛 讚拽专讗 诇讗 诪砖转注讬 讗诇讗 讘讛讘讗转 讬砖专讗诇 注爪诪讜, 讜讘讗专抓 讙讝专讜 讜讙讚专讜 诪砖讜诐 拽讚讜砖转 讛讗专抓 讗讘诇 讘讞讜爪讛 诇讗专抓 诇讗. 讜讛讻讬 诪讜讻讞 讘讬专讜砖诇诪讬 讚讙专住讬谞谉 讛转诐, 讛讗 讘诪拽讜诐 砖谞讛讙讜 诇诪讻讜专 诪讜讻专 讛讜讗 诇讜 讗驻讬诇讜 诇讘讬转 讚讬专讛 讜诪砖讻讬专 讛讜讗 诇讜 讗驻讬诇讜 诇讘讬转 讚讬专讛. 讜讗祝 专"讞 讝"诇 讻转讘 讘驻讬专讜砖讬讜: 讜讞讝讬谞讗 谞诪讬 诪谞讛讙讗 讚注诇诪讗 诇讛砖讻讬专 讜诇讗 专讗讬转讬 诪讬 砖诪讞讛 讘讻讱. 讜谞专讗讛 诇讬 讚诪转谞讬转讬谉 谞诪讬 讛讻讬 讚讬讬拽讗 诪讚谞拽讟 讗祝 讘诪拽讜诐 砖讗诪专讜 诇讛砖讻讬专, 讚讗诐 讗讬转讗 讚讗祝 讘讞讜爪讛 诇讗专抓 讛讚讘专讬诐 讗诪讜专讬诐, 诇讬转谞讬 讗祝 讘诪拽讜诐 砖讗诪专讜 (诇砖讻讜专) [诇诪讻讜专] 讗讬谉 诪砖讻讬专讬谉 诇讘讬转 讚讬专讛, 讜讗谞讗 讬讚注谞讗 讚讻诇 砖讻谉 讘诪拽讜诐 砖讗诪专 诇讛砖讻讬专 砖讗讬谞讜 诪砖讻讬专 诇讘讬转 讚讬专讛. 讗诇讗 砖讗转讛 讬讻讜诇 诇讚讞讜拽 讜诇讚讞讜转 讚诪砖讜诐 讛讻讬 谞拽讟 讗祝 讘诪拽讜诐 砖讗诪专 诇讛砖讻讬专 诪砖讜诐 讚拽讗 讘注讬 诇诪住转诐 讘讛 讻专讘讬 诪讗讬专 讜讻讚讗诪专 讘讙诪专讗 住转诪讗 讻专讘讬 诪讗讬专. 讜诪讻诇 诪拽讜诐 讗讻转讬 讛讜讛 诪爪讬 诇诪讬转谞讬 讗祝 讘诪拽讜诐 砖讗诪专 诇讛砖讻讬专 讜诇诪讻讜专. 讜讗祝 注诇 讙讘 讚讘转讜住驻转讗 诪砖诪注 讘讞诇讜祝 讚拽转谞讬 讛转诐 (驻"讘 讛"讙), 专讘讬 讬讜住讬 讗讜诪专 讗祝 讘讗专抓 讬砖专讗诇 诪砖讻讬专讬谉 讘转讬诐, 讘住讜专讬讗 诪讜讻专讬谉 讘转讬诐 讜诪砖讻讬专讬谉 砖讚讜转, 讜讘讞讜爪讛 诇讗专抓 诪讜讻专讬谉 讗诇讜 讜讗诇讜, 讻讗谉 讜讻讗谉 诇讗 讬砖讻讬专 讬砖专讗诇 讗转 讘讬转讜 诇讙讜讬 诪驻谞讬 砖讻讬讚讜注 诪讻谞讬住 诇转讜讻讛 注讘讜讚讛 讝专讛, 讜诇讻讗讜专讛 讛讗讬 讻讗谉 讜讻讗谉 诪砖诪注 讚拽讗讬 讗讗专抓 讬砖专讗诇 讜讞讜爪讛 诇讗专抓, 讗驻讬诇讜 讛讻讬 讗讬驻砖专 诇讜诪专 讚讛讗讬 讻讗谉 讜讻讗谉 诇讗 拽讗讬 讗诇讗 讗专讬砖讗 讗讗专抓 讬砖专讗诇 讜住讜专讬讗, 讗讘诇 讞讜爪讛 诇讗专抓 砖专讬 讛讜讗讬诇 讜砖专讜 诇讛 讘讙诪专讗 讚讘谞讬 诪注专讘讗 讘讛讚讬讗. 讜讻转讘 讛专诪讘"谉 讝"诇: 讜讗诐 讗讬驻砖专 讘注诇 谞驻砖 爪专讬讱 诇驻专讜砖 诪诇讛砖讻讬专 讗驻讬诇讜 讘讞讜爪讛 诇讗专抓.





专讬讟讘"讗

诪讝讜讝讛 讞讜讘转 讛讚专 讛讬讗. 驻讬壮 讜讘讞讜讘转 讛讙讜祝 讗讬谉 讘讜 砖讜诐 讛驻拽注讛 诇讗讞专讬诐 诪讛 砖讗讬谉 讻谉 讘诪注砖专 讚讗注状讙 讚住讘讬专讗 诇谉 讛砖转讗 讚讬砖 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 诪注砖专 讗住讜专 诇讛驻拽讬注 拽讚讜砖转 讛讗专抓 讜讻诇 砖讻谉 砖讗谞讜 讙讜专诪讬谉 讘讝讛 讙讝诇 讛砖讘讟.



诪讻诇诇 讚讗讬讻讗 讚讜讻转讗 讚诇讗 诪讜讙专讬. 驻讬壮 讚诪讚诇讗 拽转谞讬 讗祝 诪讛 砖讗诪专讜 诇讛砖讻讬专 讜拽转谞讬 讗祝 讘诪拽讜诐 诪讻诇诇 讚诪拽讜诪讜转 诪拽讜诪讜转 讬砖 讜住转诪讗 讻专讘讬 诪讗讬专 砖诇讗 讛转讬专 诇讛砖讻讬专 讘讗专抓 讬砖专讗诇 讜诪砖谞转讬谞讜 讘住讜专讬讗 砖讛转讬专 专讘讬 诪讗讬专 诇讛砖讻讬专 砖诐 讜诇讗 讛转讬专 诇诪讻讜专 讻驻讬 讛讬专讜砖诇诪讬 讜诪讬讛讗 讛讗 讗讬驻住讬拽讗 讛诇讻转讗 诇注讬诇 讻专讘讬 讬讜住讬 讜讗祝 讘住讜专讬讗 诪讜转专 诇讛砖讻讬专 诇讘讬转 讚讬专讛 讘讞讜爪讛 诇讗专抓.



讻讘讜砖 讬讞讬讚. 驻专状砖讬 讝状诇 砖诇讗 讛讬讜 砖诐 讗讜专讬诐 讜转讜诪讬诐 讜讻诇 讬砖专讗诇 讻诇讜诪专 砖讻讘砖讛 讚讜讚 砖诇讗 注诇 驻讬 讛讚讘专 讜讘诇讗 砖砖讬壮 专讘讜讗 讜讗讬谞讜 谞讻讜谉 砖讛专讬 讻诪讛 讻专讻讬诐 讻讘砖讜诐 注讜诇讬 诪爪专讬诐 砖诇讗 讛讜讜 砖诐 讗讜专讬诐 讜转讜诪讬诐 讜讻诇 讬砖专讗诇 讜讗状讛 诇讗 讛讜讬 讻讘讜砖 讬讞讬讚 砖讛专讬 讻转讬讘 讜谞讜讘讞 讛诇讱 讜讬讗讬专 讘谉 诪谞砖讛 讛诇讱 讜讬诇讻讜讚 讗转 拽谞转 讗诇讗 讜讚讗讬 讟注诐 讛讚讘专 讻讚讗讬转讗 讘住驻专讬 讚讗诪专讬谞谉 讻转讜讘 讗讞讚 讗讜诪专 讻诇 诪拽讜诐 讗砖专 转讚专讱 讻祝 专讙诇讬讻诐 诇讻诐 讬讛讬讛 讜讻转讜讘 讗讞讚 讗讜诪专 谞讜转谉 转讞讜诪讬谉 诇讗专抓 讬砖专讗诇 讛讗 讻讬爪讚 讘转讞讬诇讛 讬砖 诇讛诐 诇讻讘讜砖 讻诇 讗专抓 讛注诪讬诐 讜讗讞专 讻讱 讻诇 诪拽讜诐 讜讗诐 注讜砖讬谉 讻谉 讛专讬 讛讬讗 讻拽讚讜砖转 讛讗专抓 诇讙诪专讬 诇讚讘专讬 讛讻诇 讗讘诇 住讜专讬讗 砖谞讻讘砖讛 拽讜讚诐 砖谞讻讘砖讛 讻诇 讗专抓 讬砖专讗诇 讜诇讗 讻住讚专 拽专讬 诇讛 讻讘讜砖 讬讞讬讚 讻诇讜诪专 砖讛讬讛 讛住讻诪转 讚讜讚 诇讘讚讜 诇讻讘砖讛 砖诇讗 诪讚注转 住谞讛讚专讬谉 讜讛讗讬 讛讜讗 讚讗诪专讬谞谉 讘住驻专讬 砖讗诪专 诇讜 讛拽讘状讛 诇讚讜讚 讚讜讚 诇讗 讬驻讛 注砖讬转 住诪讜讱 诇驻诇讟专讬谉 砖诇讱 诇讗 讛讜专砖转 讜讗转讛 讛讜诇讱 讜诪讜专讬砖 讗专抓 讛注诪讬诐 讜专讘讬 诪讗讬专 住讘专 讚讗状讛 讻讘讜砖 讬讞讬讚 砖诪讬讛 讻讬讘讜砖 讜讚讬谞讜 讻讗专抓 讬砖专讗诇 诇讙诪专讬 讗祝 注诇 驻讬 砖谞讻讘砖讛 砖诇讗 讻住讚专 讜诪讗谉 讚住讘专 讻讘讜砖 讬讞讬讚 诇讗 砖诪讬讛 讻讘讜砖 住讘讬专讗 诇讬讛 讚讻讬讜谉 讚谞讻讘砖讛 砖诇讗 讻住讚专 诇讗 拽讚砖讛 讘拽讚讜砖转 讗专抓 讬砖专讗诇 讜讛讬讬谞讜 讟注诪讗 讚专讘讬 讬讜住讬 讜讛诇讻转讗 讻讜转讬讛 讚讛讗 讗讬驻住讬拽讗 讘讛讚讬讗 讛诇讻转讗 讻讜转讬讛 讘讻讜诇讛 诪转谞讬'.



讗诪专 专讘讬 讜讘诇讘讚 砖诇讗 讬注砖讛 砖讻讜谞讛 讗驻讬壮 讘讞讜爪讛 诇讗专抓 讚讛砖转讗 讛讜讬 拽讘讬注讜转讗 讟讜讘讗 讜讙讝专讬谞谉 讜讗讬谉 砖讻讜谞讛 驻讞讜转 诪砖诇砖讛 讘谞讬 讗讚诐 讘砖诇砖讛 讘转讬诐 讜讻谉 讛诇讻讛.



诪转谞讬壮 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜. 讛拽砖讛 专状转 讛讬讗讱 讗谞讜 谞讜讛讙讬诐 诇讛砖讻讬壮 讘转讬诐 诇讙讜讬诐 诇讘讬转 讚讬专讛 讜转讬专抓 讚诇讗 讗诪专讜 讗诇讗 讘讝诪谉 讛转诇诪讜讚 砖讛讬讜 谞讜转谞讬谉 讛讙讜讬诐 注讘讜讚讛 讝专讛 讘讘转讬讛诐 讚专讱 拽讘注 诪讛 砖讗讬谉 讻谉 讘讝诪谉 讛讝讛 砖讗讬谉 注状讝 谞讻谞住转 讘讘讬转讜 讗诇讗 讻砖讛讜讗 谞驻谞讛 讜专讘讬壮 讞讬讬诐 讛讻讛谉 讝状诇 转讬专抓 砖诇讗 讗诪专讜 讘诪砖谞转讬谞讜 讗诇讗 讘诪拽讜诐 砖讗诪专讜 诇讛砖讻讬专 讘诇讘讚 讜诇讗 讛转讬专讜 砖诐 诇诪讻讜专 讻讙讜谉 讗专抓 讬砖专讗诇 诇专讘讬 讬讜住讬 讜住讜专讬讗 诇专讘讬 诪讗讬专 砖讻砖诐 砖讛讞诪讬专讜 讘讛 讘诪讻讬专讛 诇诪注诇转 讛讗专抓 讛讞诪讬专讜 讘砖讻讬专讜转 诇讘讬转 讚讬专讛 讗讘诇 讘讞讜爪讛 诇讗专抓 诪讜转专 讜讻谉 讗诪专讜 讘讬专讜砖诇诪讬 讛讗 讘诪拽讜诐 砖讗诪专讜 诇诪讻讜专 诪讜讻专 讛讜讗 诇讜 讗驻讬壮 诇讘讬转 讚讬专讛 讜诪砖讻讬专 讛讜讗 诇讜 讗驻讬壮 诇讘讬转 讚讬专讛 讜诪讛 砖讗诪专讜 讘转讜住驻转讗 讻讗谉 讜讻讗谉 诇讗 讬砖讻讬专 诇讜 诇讘讬转 讚讬专讛 诪砖讜诐 讗专抓 讬砖专讗诇 讜住讜专讬讗 拽讗诪专 讜讻专状诪 砖讗讜住专 诇诪讻讜专 诇讜 讘转讬诐 讘住讜专讬讗 讜讗诐 转讗诪专 讜讻讬讜谉 讚诪砖讜诐 讗讬住讜专 诇讗 转讘讬讗 转讜注讘讛 讗诇 讘讬转讱 讛讜讗 诇诪讛 诇讗 讬讛讬讛 讗住讜专 讗驻讬壮 讘讞讜爪讛 诇讗专抓 转讬专抓 专状转 讝状诇 讚讘讞讜爪讛 诇讗专抓 讗讬谞讜 讞砖讜讘 讘转讬谞讜 讜讛讗 讚诪讞讬讬讘讬谞谉 讘诪讝讜讝讛 诪砖讜诐 讚诪讝讜讝讛 讞讜讘转 讛讚专 讛讬讗 讜讘讬转讱 讚专讱 讘讬讗转讱 讜讛谞讻讜谉 讚讛讗讬 讚专砖讛 诪讚专讘谞谉 讛讜讗 砖讗住专讜 诇讙讜讬诐 讛讻谞住转 注状讝 讘讘转讬谞讜 讜讗住诪讻讜讛 讛讗讬 拽专讗 讚讗诇讜 拽专讗 讙讜驻讬讛 诇讗 诪讬讬专讬 讗诇讗 讘讗讬住讜专 注状讝 讜讛谞讗转讛 讜砖诇讗 谞讻谞讬住谞讛 诇讘转讬谞讜 诇讬讛谞讜转 诪诪谞讛 讛讬诇讻讱 讘讗专抓 讬砖专讗诇 讗讜 讘住讜专讬讗 砖谞爪讟讜讬谞讜 诇注拽讜专 诪砖诐 注状讝 讘讻诇 讻讞谞讜 讙讝专讜 讗讘诇 诇讗 讘讞讜爪讛 诇讗专抓.





讛诪讗讬专讬

讛诪砖谞讛 讛转砖讬注讬转 讜讻讘专 讘讬讗专谞讜 讛讻讜谞讛 讘讛 砖讛讬讗 转讘讗专 讛讚讘专讬诐 砖讗住讜专 诇注砖讜转诐 注诪讛诐 诇注讜诇诐 讜讗诪专 讗讬谉 诪砖讻讬专讬谉 诇讛诐 讘转讬诐 讘讬专讜砖诇讬诐 讜讗讬谉 爪专讬讱 诇讜诪专 砖讚讜转 讜讘住讜专讬讗 诪砖讻讬专讬谉 讘转讬诐 讗讘诇 诇讗 砖讚讜转 讜讘讞讜爪讛 诇讗专抓 诪讜讻专讬谉 讘转讬诐 讜诪砖讻讬专讬谉 砖讚讜转 讚讘专讬 专' 诪讗讬专 专' 讬讜住讬 讗讜诪专 讘讗专抓 讬砖专讗诇 诪砖讻讬专讬谉 讘转讬诐 讗讘诇 诇讗 砖讚讜转 讜讘住讜专讬讗 诪讜讻专讬谉 讘转讬诐 讜诪砖讻讬专讬谉 砖讚讜转 讜讘讞讜爪讛 诇讗专抓 诪讜讻专讬谉 讗诇讜 讜讗诇讜 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 诪驻谞讬 砖诪讻谞讬住 诇转讜讻讜 注"讝 砖谞讗诪' 诇讗 转讘讬讗 转讜注讘讛 讗诇 讘讬转讱 讜讘讻诇 诪拽讜诐 诇讗 讬砖讻讜专 诇讜 讗转 讛诪专讞抓 诪驻谞讬 砖谞拽专讗转 注诇 砖诪讜 讗诪专 讛专"诐 注拽专 讗讬住讜专 讚讘专讬诐 讗诇讜 诪讛 砖讗诪专讛 转讜专讛 诇讗 转讞谞诐 诇讗 转转谉 诇讛诐 讞谞讬讬讛 讘拽专拽注 诇驻讬 砖讝讛 讘讻诇诇 诇讗 转讞谞诐 讜讗诪专讜 讜讗讬谉 爪专讬讱 诇讜诪专 砖讚讜转 诇驻讬 砖砖讚讜转 讬砖 讘讛诐 砖谞讬 讚讘专讬诐 讗讞讚 诪讟注诐 诇讗 转讞谞诐 讜讛砖谞讬 砖诪讘讟诇 诪讛诐 讛驻专砖转 转专讜诪讛 讜诪注砖专讜转 讜讛诇讻讛 讻专' 讬讜住讬 讜讘诇讘讚 砖讬砖讻讜专 讻诇 讗讬砖 砖谞讬诐 讗讘诇 砖诇砖讛 讗讜 讬讜转专 诇讗 讬砖讻讬专 诇讛诐 砖诇讗 讬注砖讛 砖讻讜谞转 讙讜讬诐 讗诪专讜 讗祝 讘诪拽讜诐 砖讗诪专讜 诇讛砖讻讬专 讛讜讗 讚讘专讬 专' 诪讗讬专 砖讗诪' 砖诇讗 讬砖讻讬专 诇讛诐 讝讜诇转讬 讘住讜专讬讗 讘诇讘讚 讗讘诇 诇讗 讘讗专抓 讬砖专讗诇 讗讘诇 诇讚注转 专' 讬讜住讬 讬讛讬讛 住讜讙讬讜转 讛讚讘专讬诐 讻谉 讜讻砖讗诪专讜 诇讗 诇讘讬转 讚讬专讛 讗诪专讜 讜讗讬谉 讘讝讛 诪讞诇讜拽转 砖讛讜讗 讬砖讻讬专 诇讜 讘讬转 诇注砖讜转 诪诪谞讜 讗讜爪专 讗讜 诇讛谞讜转 讘讜 讛谞讗讛 诪讜注讟转 注诇 讚专讱 讬讬砖讜讘 讛讗专抓 讜诇讛注讘讬专 讛砖注讛 讜讗诪专讜 注诇 砖诪讜 注诇 砖诐 讬砖专讗诇 讘注诇 讛诪专讞抓 讜讛讙讜讬 讛讚专 讘讜 讬讞诪诐 讗讜转讜 讘砖讘转 讜讬讻谞住讜 讘讜 讛讙讜讬诐 讜讗讜诪' 专讞爪谞讜 讘诪专讞抓 驻诇讜谞讬 讛讬讜诐 讜讘讝讛 讬砖 讞诇讜诇 讛砖诐 诇诪讬 砖讬砖诪注 讝讛 讜讗讬谞讜 讬讜讚注 砖讛讜讗 砖讻讬专 讗爪诇讜 诇讝诪谉 拽爪讜讘 讘讚诪讬诐 讬讚讜注讬诐 讜讝讛 讛讬讛 讘讬诪讬讛诐 砖讛讬讛 诪谞讛讙诐 讻诪讜 砖讝讻专谞讜 讗专讬住讜转讗 诇诪专讞抓 诇讗 注讘讚讬 讗讬谞砖讬 讗讘诇 讘讝诪谞谞讜 讝讛 讚讬谉 讛诪专讞抓 讜讚讬谉 讛砖讚讛 讜砖讗专 讛拽专拽注讜转 讗讞讚 讛讜讗 讜诪讜转专 诇讘注诇 讻诇 拽专拽注 诇讛砖讻讬专讜 讜讝讛 诪驻讜专住诐 诇讻诇 讘谞讬 讗讚诐:



讗诪专 讛诪讗讬专讬 讗讬谉 诪砖讻讬专讬谉 诇讛诐 讘转讬诐 讘讗专抓 讬砖专讗诇 讜注谞讬谉 讝讛 讛讜讗 砖讻讘专 讘讬讗专谞讜 讗讬住讜专 诪讻讬专讛 拽专拽注 诇讛诐 砖讛讬讗 诪谉 讛转讜专讛 诪讟注诐 讞谞讬讬转 拽专拽注 讻诪讜 砖讘讬讗专谞讜 诇诪注诇讛 讜讗诪专 注讻砖讬讜 砖讗祝 讛砖讻讬专讜转 讗住讜专 诪讞砖砖 诪讻讬专讛 讜讗讬谉 爪专讬讱 诇讜诪专 砖讚讜转 砖讬砖 诇讗住讜专 砖讻讬专讜转谉 诪砖讜诐 诪讻讬专转谉 砖讛专讬 诪讻讬专转诐 讞诪讜专讛 诪诪讻讬专转 讛讘转讬诐 讜讛讜讗 砖讬砖 讘诪讻讬专转诐 砖转讬诐 诇讗讬住讜专 讜讛诐 讞谞讬讬转 拽专拽注 讜讛驻拽注转 诪注砖专 讜诪讛 砖讗诪专讜 砖讗讬谉 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 诪注砖专 驻讬专讜砖讛 讻砖讞讜讝专 讜诪讜讻专讛 诇讬砖专讗诇 砖诇讗 讛讜驻拽注讛 诪讞诪转 砖讘讗讛 诇讜 注讻砖讜 诪讞诪转 讙讜讬 讗诇讗 讛专讬 讛讜讗 讻诪讬 砖诇讗 讛讬转讛 讘讬讚 讙讜讬 诪注讜诇诐 讗讘诇 讘注讜讚 砖讛讜讗 讘讬讚 讙讜讬 讛讜驻拽注讜 诪注砖专讜转讬讛 讜讘讬转 诪讬讛讗 讗讬谉 讘讛 讗诇讗 讗讬住讜专 讗讞讚 讜讛讜讗 讞谞讬讬转 拽专拽注 讜讗注"驻 砖讛讜讗 诪驻拽讬注讛 诪诪讝讜讝讛 驻讬' 讘讙诪' 砖诪讝讜讝讛 讞讜讘转 讛讚专 讛讬讗 讜诇讗 讞讜讘转 讛讘讬转 讜讛讬诇讻讱 讗讬谉 讻讗谉 讛驻拽注讛 讗讘诇 讛驻拽注转 诪注砖专 讬砖 讘讛 住专讱 讙讝诇 讛砖讘讟 讜讙讝诇 讛注谞讬讬诐 讜讘住讜专讬讗 讜讻讜' 住讜专讬讗 讛讜讗 讻诇诇 诇讻诇 讛讗专爪讜转 砖讻讘砖 讚讜讚 讜诇讗 讛讬讛 诪讚注转 专讜讘 讬砖专讗诇 讜住讜讘专 讝讛 讛转谞讗 砖讻讘讜砖 讬讞讬讚 砖诪讬讛 讻讘讜砖 诇讻诇 讚讬谞讬 拽讚讜砖讛 讛讜讗讬诇 讜诪诇讱 讛讬讛 讜注诇 驻讬 讘讬转 讚讬谉 讛讙讚讜诇 讛讬讛 注讜砖讛 讜谞诪爪讗转 讛诪讻讬专讛 讘讜 讗住讜专讛 诪谉 讛讚讬谉 讜诪"诪 诇讗 讛讞诪讬专讜 讘讛 讻讙讜驻讛 砖诇 讗专抓 讬砖专讗诇 讜讛讜讗 砖讗诪专讜 讘专讗砖讜谉 砖诇 讙讬讟讬谉 讘砖诇砖讛 讚讘专讬诐 砖讜转讛 住讜专讬讗 诇讗专抓 讬砖专讗诇 讜讘砖诇砖讛 诇讞讜爪讛 诇讗专抓 讜讗诪专讜 砖诐 拽住讘专 讻讘讜砖 讬讞讬讚 砖诪讬讛 讻讘讜砖 讜诇诪讚转 砖讗注驻"讻 讗讬谉 讚讬谞讛 讻讗专抓 讬砖专讗诇 诇讙诪专讬 讜驻讬' 讛讟注诐 讘住驻专讬 诪驻谞讬 讚讻讘砖讛 讜注讚讬谉 诇讗 谞讻讘砖讛 讻诇 讗专抓 讬砖专讗诇 讜谞砖讗专讜 讘讛 诪砖讘注讛 注诪诪讬谉 讜讛转讜专讛 讗诪专讛 讜讛讜专讬砖 讬"讬 讗转 讻诇 讛讙讜讬诐 讛讗诇讛 讜讙讜' 讜讗讞专 讻讱 讻诇 讛诪拽讜诐 讗砖专 转讚专讜讱 讻祝 专讙诇讻诐 讜讻讜' 讜讗诇讜 讛讬讛 讛讻讘讜砖 注诇 住讚专 讝讛 讛讬讛 讻讻讘讜砖 讗专抓 讬砖专讗诇 诇讻诇 讚讘专 讜诪转讜讱 砖诇讗 讛讞诪讬专讜 讘讜 讻诇 讻讱 讛讜转专讛 诇讛砖讻讬专 讘讛 讘转讬诐 讗讘诇 诇讗 砖讚讜转 讛讜讗讬诇 讜讘砖讚讜转 讬砖 讘诪讻讬专转诐 砖转讬诐 讜讘讞讜爪讛 诇讗专抓 诪讜讻专讬谉 讘转讬诐 讜诪砖讻讬专讬谉 砖讚讜转 讗讘诇 诇讗 诪讜讻专讬谉 砖讚讜转 诪讞砖砖 诪讻讬专转 砖讚讜转 砖讘讗专抓 讬砖专讗诇 砖讛讬讗 讞诪讜专讛 讜专' 讬讜住讬 住讜讘专 砖讗祝 讘讗专抓 讬砖专讗诇 诪砖讻讬专讬谉 讘转讬诐 砖讗讬谉 诇讗住讜专 诪讞砖砖 诪讻讬专讛 讛讜讗讬诇 讜讗讬谉 讘诪讻讬专转讛 讗诇讗 讗住讜专 讗讞讚 讗讘诇 诇讗 砖讚讜转 砖讬砖 讘讛谉 砖转讬诐 讜讘住讜专讬讗 诪讜讻专讬谉 讘转讬诐 砖讛讜讗 住讜讘专 砖讗讬谞讜 讻讘讜砖 讻诇诇 讙讜讝专讬谉 讘讛 诪讞砖砖 诪讻讬专转 讗专抓 讬砖专讗诇 讛讜讗讬诇 讜讗讬谉 讘诪讻讬专转讛 讗讞转 讜讻谉 诪砖讻讬专讬谉 讘讛 砖讚讜转 讜讘讞讜爪讛 诇讗专抓 诪讜讻专讬谉 讗诇讜 讜讗讬谉 讞讜砖砖讬谉 诇讻诇讜诐:



讜诇注谞讬谉 驻住拽 讗注"驻 砖住讜专讬讗 诪讟注诐 专讗砖讜谉 讗谞讜 讘讗讬诐 讘讛驻拽注转 拽讚讜砖转讛 讛诇讻讛 讻专' 讬讜住讬 讘注谞讬谉 诪讻讬专讛 讜砖讻讬专讜转 讜驻讬' 讘讙诪' 讛转专 讝讛 专"诇 诪讻讬专转 讘转讬诐 讘住讜专讬讗 讜砖讻讬专讜转谉 讘讗专抓 讬砖专讗诇 讚讜拽讗 砖诇讗 讬注砖讛 砖讻讜谞讛 讜讛讜讗 砖讬诪讻讜专 砖诇砖讛 讘转讬诐 讘砖讜专讛 讗讞转 诇砖诇砖讛 讘谞讬 讗讚诐 诪讗讜转诐 砖讛讝讻专谞讜 注谞讬谞诐 讛讜讗讬诇 讜砖诇砖讛 讛诐 讜讗讬谉 诪驻住讬拽 讘讬谞讬讛诐 讗讬 讗驻砖专 诇讛诐 讘诇讗 注"讝 讜讗注"驻 砖讗诐 讬诪讻专诐 诇讗讞讚 专砖讗讬 讛讜讗 诇诪讻讜专 讛砖谞讬诐 诇砖谞讬诐 讗讬谉 讞讜砖砖讬谉 诇讻诇 讝讛 讚讗诇驻谞讬 讚诇驻谞讬 诇讗 诪驻拽讚讬谞谉 讛讗 讘砖讚讜转 诪讬讛讗 讗讬谉 讘讛诐 讚讬谉 砖讻讜谞讛 讻诇诇:



讗祝 讘诪拽讜诐 砖讗诪专讜 诇讛砖讻讬专 驻讬专讜砖 讘转讬诐 讻讙讜谉 讗专抓 讬砖专讗诇 诇专' 讬讜住讬 讜住讜专讬讗 诇专' 诪讗讬专 诇讗 诇讘讬转 讚讬专讛 讗诪专讜 砖讛专讬 诪讻谞讬住 砖诐 注"讝 讜讛专讬 讝讛 讘讬转讜 砖诇讜 讜砖讻讬专讜转 诇注谞讬谉 讗讬住讜专 讗讬谞讛 拽讜谞讛 讗诇讗 诇讗讜爪专 讜诇转讘谉 讜讻讬讜爪讗 讘讜 讜讗讞"讻 诪讛 砖讬专爪讛 讬注砖讛 讜讻谉 驻专砖讜讛 讘转讜住驻转讗 讜诇讗讜爪专 砖讛转讬专讜 讚讜拽讗 讘讗讜爪专 砖诇 转讘讜讗讛 讚讗诇讜 诇讬讬谉 谞住讱 讛专讬 讗诪专讜 讘讛讛讜讗 讚讗讙专 讗专讘讗 诇住转诐 讬讬谞诐 砖讗住专讜 诇讜 讗转 砖讻专讜 讻讚讗讬转讗 讘驻专拽 讘转专讗 讜讻谉 讛砖讜讻专 讗转 讞诪讜专讜 诇讛讘讬讗 注诇讬讜 讬讬谉 谞住讱 砖砖讻专讜 讗住讜专 讜讗注"驻 砖讬砖 诇讚讞讜拽 讚讘讞诪专讬诐 讜住驻谞讬诐 拽谞住讜 砖讛诐 讛讜诇讻讬诐 讘住驻讬谞转诐 讜讗讞专 讞诪讜专讬讛诐 讜讟讜专讞讬诐 讘讗讬住讜专 讗讘诇 讘讬转讜 讗讬谞讜 讟讜专讞 讘讗讬住讜专 讻诇诇 专讞讜拽 讛讜讗 讜讛讬诇讻讱 讬砖讻讬专谞讜 住转诐 讜诪讛 砖讬专爪讛 讬注砖讛 讜诪"诪 诪拽讜诐 砖讗诪专讜 诇诪讻讜专 讻讙讜谉 住讜专讬讗 诇专' 讬讜住讬 诪讜讻专 讗祝 诇讘讬转 讚讬专讛 砖讛专讬 讘砖诇讜 讛讜讗 诪讻谞讬住 讛讗 讘砖讻讬专讜转 讗住讜专 讜讗祝 诇讚注转 讛讗讜诪专 砖讗讬谞讜 讻讘讜砖 讙讝专讜 讘讛:



讜诇注谞讬谉 驻住拽 讚讘专 讝讛 诇讗 谞讗诪专 讗诇讗 讘讗专抓 讜讘讝诪谞讬诐 砖讛讝讻专谞讜 讗讘诇 讘讞讜爪讛 诇讗专抓 讜讘讝诪谞讬诐 讗诇讜 讗祝 诇讘讬转 讚讬专讛 讜讗祝 讘砖讻讜谞讛 讜讘砖讜专讛 诪讜转专 讜讻诇 砖讻谉 讘诪拽讜诪讜转 砖讗讬谉 注讘讜讚转 讛讗诇讬诇讬诐 诪爪讜讬讛 砖诐 砖讚讘专 讝讛 注讬拽专 讗讬住讜专讜 诇讗讜转诐 注讜讘讚讬 讛讗诇讬诇讬诐 砖讛讬讜 讗诇讬诇讬讛诐 讘讘转讬讛诐 讜诪拽讟专讬诐 讜诪讝讘讞讬诐 诇讛诐 砖诐:



讜讘讻诇 诪拽讜诐 讜讻讜' 注讻砖讜 讬爪讗 诇讜 诪讻讜谞讛 讛专讗砖讜谞讛 讜讘讗 诇讜 讚专讱 讙诇讙讜诇 诇讻讜谞讛 讗讞专转 诪讞砖砖 拽讚讜砖转 砖讘转 讜讗诪专 砖讘讻诇 诪拽讜诐 讘讬谉 讘讗专抓 讘讬谉 讘讞讜爪讛 诇讗专抓 诇讗 讬砖讻讜专 诪专讞爪讜 诇讙讜讬 砖讻诇 砖讛讜讗 诪讞砖砖 砖讘转 讗讬谉 讘讜 讞诇讜拽 讘讬谉 讗专抓 讬砖专讗诇 诇讞讜爪讛 诇讗专抓 讜讘讬谉 注讜讘讚讬 讛讗诇讬诇讬诐 诇砖讗专 讛讗讜诪讜转 讜诪转讜讱 讻讱 讛讜讗 讗讜诪专 砖讘砖讜诐 诪拽讜诐 诇讗 讬砖讻讜专 讗讚诐 诪专讞爪讜 诇讙讜讬 诪驻谞讬 砖砖诪讜 砖诇 讬砖专讗诇 注诇讬讜 讜讛砖讜讻专 讬讞诐 诇讜 讞诪讬谉 讘砖讘转 讜讬讗诪专讜 砖砖诇讜讞讜 讛讜讗 讜诪"诪 讚讜拽讗 讘砖讻讬专讜转 讗讘诇 讘诪讻讬专讛 诪讜转专 砖讗讬谉 诇讜 注讜讚 砖诐 注诇讬讜 讜讘砖讚讛 讛讜讗讬诇 讜讚专讻讜 讘讗专讬住讜转 诪讜转专 讗祝 诇讛砖讻讬专 讻诇 砖讗讬谞讜 讘讗专抓 讬砖专讗诇 砖讗讬谉 讛专讜讗讛 讞讜砖砖 诇讻讱 讗诇讗 砖讗讜诪专 讘诇讘讜 砖讗专讬住讜转讜 讛讜讗 注讜砖讛 讗讘诇 诪专讞抓 讗讬谉 讚专讻讜 讘讗专讬住讜转 讜讻谉 讛诇讻讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:





转讜住驻讜转 专讬"讚 (诪讛讚讜专讛 转谞讬谞讗)

驻讬住拽 讗祝 讘诪拽讜诐 砖讗诪专讜 讻讜' 讜讗诐 讛转谞讜 诪转讞讬诇讛 诪讜转专 谞"诇 讚讜拽讗 诇拽讘诇 砖讚讛 讘砖讜转驻讜转 诪讜转专 注"讬 砖讬转谞讜 诪注讬拽专讗 诪驻谞讬 砖诪诇讗讻转 讛讬诪"驻 砖讜讛 讗讘诇 讘诪砖讗 讜诪转谉 讗驻讬诇讜 注"讬 转谞讗讬 讗住讜专 诪驻谞讬 砖讘讬讜诐 讗讞讚 诪专讜讬讞 讬讜转专 诪讞讚砖 讗' 讜谞诪爪讗 砖讙讜讬 注讜砖讛 讘砖讘转 砖诇讬讞讜转讜 砖诇 讬砖专讗诇 讜讞讜诇拽 注诪讜 讜讗驻讬诇讜 讘砖讚讛 谞诪讬 拽砖讬讗 诇讬 讚讗注"讙 讚诇讬讻讗 诇诪讬讞砖 诇讗讬住讜专 砖讘转 诪讬 砖专讬 讛讗诪专讬谞谉 讘驻' 讗专讘注 诪讬转讜转 转谞讬讗 讜砖诐 讗诇讛讬诐 讗讞专讬诐 诇讗 转讝讻讬专讜 讻讜' 注讚 讜诇讗 讬讙专讜诐 诇讗讞专讬诐 砖讬讚专讜 讘砖诪讜. 讜讬拽讬讬诪讜 讘砖诪讜 诪住讬讬注 诇讬' 诇讗讘讜讛 讚砖诪讜讗诇 讚讗诪专 讗讘讜讛 讚砖诪讜讗诇 讗住讜专 诇讗讚诐 砖讬注砖讛 砖讜转驻讜转 注诐 讛讙讜讬 砖诪讗 讬转讞讬讬讘 诇讜 砖讘讜注讛 讜谞砖讘注 诇讜 讘注"讝 讜讛转讜专讛 讗诪专讛 诇讗 讬砖诪注 注诇 驻讬讱:





驻专拽 讗讬谉 诪注诪讬讚讬谉









转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 讗讬谉 诪砖讻讬专讬谉 讻讜' 讜讘住讜专讬讗 诪讜讻专讬诐 讘转讬诐 拽住讘专 讻讬讘讜砖 讬讞讬讚 诇讗讜 砖诪讬诐 讻讬讘讜砖 驻讬' 诇讗 转讬诪讗 诪讻诇诇 讚转"拽 讚讗住专 诇诪讻讜专 讘转讬诐 讘住讜专讬讗 拽住讘专 讚砖诪讬' 讻讬讘讜砖 讚讛讗 讗诪专谉 诇转"拽 诪"砖 砖讚讜转 讚诇讗 讙讝讬专讛 诪砖讜诐 砖讻讬专讜转 讚讗"讬 讘转讬诐 谞诪讬 诇讬讙讝讜专 诪砖讜诐 讘转讬诐 讚讗"讬 讻讜' 讗诇诪讗 诇讗 谞讗住专 砖讜诐 讚讘专 讘住讜专讬讗 讗诇讗 诪砖讜诐 讙讝讬专转 讗"讬 讚讻讬讘讜砖 讬讞讬讚 诇讗 砖诪讬' 讻讬讘讜砖 讗诇讗 讛讗讬 讚拽讗诪专 专' 讬讜住讬 讛讻讬 诪砖讜诐 讚讛讜讗 砖专讬 诇诪讻讜专 讘转讬诐 讘住讜专讬讗 讗讬爪讟专讬讱 诇驻专讜砖讬 讛讻讬 讚讗讬谉 讻讗谉 讗讬住讜专 诇讗 转讞谞诐 讜讙诐 诇讗 讙讝专 诪砖讜诐 讘转讬诐 讚讗专抓 讬砖专讗诇 讜诪讬讛讜 转"拽 讚讗住专 诪讻讬专转 讘转讬诐 讘住讜专讬讗 诇讗讜 诪砖讜诐 讚砖诪讬' 讻讬讘讜砖 讗诇讗 诪砖讜诐 讚讙讝专 讗讟讜 讘转讬诐 讚讗"讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讞"诇 讚诪专讞拽 讜诇讬讻讗 诇诪讬讙讝专 讻讜' 注讻"诇 讛讗讬 讟注诪讗 讚诪专讞拽 诇讗 拽讗诪专讬谞谉 诇拽诪谉 讗诇讗 诇专' 讬讜住讬 讗讘诇 诇专' 诪讗讬专 谞讬讞讗 讘诇讗讜 讛讻讬 讗诇讗 诇驻讬 住讘专转 讛诪拽砖讛 讚讛讜讛 住讘专 讚诪讻讬专转 住讜专讬讗 讗讬谞讛 讗住讜专讛 讗诇讗 诪砖讜诐 讙讝讬专讛 讚诪讻讬专转 讗"讬 讛讜爪专讱 诇驻专砖 讻谉 讛讗 讚砖专讬 诪讻讬专转 讘转讬诐 讘讞"诇 诪砖讜诐 讚诪专讞拽 讜拽"诇:

讘讚"讛 拽住讘专 讻讜' 讜讘诪讻讬专转 讘转讬诐 讜砖讻讬专讜转 砖讚讜转 砖讜讜转 诇讞"诇 讚讛讗 讻讜' 注讻"诇 讻爪"诇 讜讘讚"讛 讗诇驻谞讬 讻讜' 拽专讬 诇讬讛 诪讻砖讜诇 讻讜' 讻爪"诇:

诪讛专"诐

专砖"砖

专砖"讬 讚"讛 诪砖讻讬专讬谉 (讘诪砖谞讛). 讚讻讬 讻转讬讘 诇讗 转转谉 诇讛诐 讞谞讬讬讛 讘讗"讬 讻讜'. 讻爪"诇 讜讻"讛 讘专砖"讬 砖讘专讬"祝 讜讘讛专注"讘

